До 
Всички заинтересовани и засегнати страни


Уважаеми Госпожи/Господа,

Във връзка с осъществяване на стопанската дейност на територията на ТП „ДЛС Дунав“ и изпълнението на изискванията на Националния стандарт за горска сертификация, Ви информираме, че може да потърсите информация, да дадете предложения, да участвате в консултации и да се включите под различни подходящи форми в следните аспекти от нашата дейност:

	1. Разработване и прилагане на Вътрешни правила за разрешаване на спорове, свързани с правата на собственост и ползване, правата на работниците и местните общности на територията на  ТП „ДЛС Дунав“
	2. Идентифициране и съблюдаване правата и задълженията на местните общности, засегнатите и заинтересовани страни, свързани с дейността и територията на ТП „ДЛС Дунав“, вкл. по отношение на собствеността, както и правата, свързани с достъп до и ползване на горските ресурси и екосистемни услуги;
	3. Изготвянето и ревизирането на планиращите документи (вкл. Горскостопанския план), свързани с планиране на дейностите на територията на ТП „ДЛС Дунав“ както и Анализ, отчитащ положителните и отрицателните външни социални и екологични ефекти при изпълнение на горскостопанските дейности;
	4. Планиране на дейности и територии (отдели, подотдели и местности от държавните горски територии) в които те ще се изпълняват, възможностите и начините за мониторинг и промяна на тези дейности в случай, че са засегнати права на собственост и ползване или други законни права; 
	5. Определяне на подходящи възможности за заетост, обучение и други услуги, които ТП „ДЛС Дунав“ предлага; 
	6. Проучване на възможности за местно социално-икономическо развитие вкл. възможни съвместни дейности, проекти и инициативи с местните общности, засегнати и заинтересовани страни; 
	7. Разработване и прилагането на мерки за предотвратяване и намаляване на негативните въздействия от горскостопанските дейности (виж изготвената Оценка на социалното въздействие от дейността на ТП „ДЛС Дунав“ публикувана на scdp.bg.);
	8. Управление на места със специално културно, екологично, икономическо, религиозно или духовно значение за местните общности в т.ч. , получаване на информация за нови такива, както и мерки за тяхното опазване (списък с идентифицираните към момента такива места е включен в доклада по т. 9 по-долу, в частта ВКС 6); 
	9. Прилагане на специфични дейности за поддържане и/или повишаване на установените гори с висока консервационна стойност (ГВКС) на територията на ТП „ДЛС Дунав“ в т.ч. получаване на информация за нови ГВКС и разработване на мерки за тяхното опазване/поддържане (Доклада с идентифицираните към момента ГВКС, мерките за тяхното поддържане/опазване и дейностите по мониторинг на тези ГВКС е публикуван на интернет страницата на ТП „ДЛС Дунав“ ;
	10. Провеждане на ежегодния мониторинг на установените ГВКС на територията на ТП „ДЛС Дунав“
	11. Процесите по изготвянето или ревизирането на Екологичната и социална оценка на риска във връзка с използването на химически пестициди.

	Информация относно изискванията на горската сертификация и относно наличните горски ресурси и тяхното състояние, планираните за провеждане горскостопански мероприятия, установените на горските територии важни елементи на биоразнообразието, горите с висока консервационна стойност и мерките за тяхното поддържане и опазване и друга свързана неконфиденциална информация, са на разположение на всички заинтересовани и засегнати страни в сградата на ТП „ДЛС Дунав“ и на интернет страницата на стопанството scdp.bg Лице за контакт инж.Кр.Киряков.

Постъпилите мнения, бележки, коментари, предложения и друга свързана информация ще бъдат разгледани по компетентност и целесъобразност, и подателите ще бъдат уведомени за резултата (приемане, необходимост от допълнителни уточнения, документи или информация; аргументиран отказ и т.н.).	



							С Уважение,

инж. М.Минчев 

Директор на ТП „ДЛС Дунав“

